দিঘা বেড়াতে আসার পথে পূর্ব মেদিনীপুরের ফতেপুরে একটি মারুতির সঙ্গে শুঁটকি বোঝাই ট্রাকের মুখোমুখি সংঘর্ষ হয়। সেই সংঘর্ষে পর্যটকদের ড্রাইভার-সহ মৃত্যু হয়েছে ২ জনের, আহত ৪। মৃত পর্যটক অখিলেশ প্রসাদ এবং গাড়ির চালক। আহতদের দিঘা স্টেট জেনারেল হাসপাতালে ভর্তি করা হয়েছে। যার জেরে জাতীয় সড়কের উপরে ব্যাপক যানজট তৈরি হয়।
পর্যটকদের বাড়ী হুগলির শ্রীরামপুরে। অজয় রায়, রাজ প্রসাদ ও অখিলেশ প্রসাদ-সহ পাঁচ বন্ধু ও একজন যুবতী দিঘায় বেড়াতে আসার জন্য রাতে দিঘার উদ্দেশ্যে রওনা দিয়েছিলেন। সকাল ছ’টা নাগাদ দিঘায় ঢোকার মুখে দুর্ঘটনা ঘটে। দুর্ঘটনার ফলে ১১৬বি জাতীয় সড়কে যানজট তৈরি হয়। পুলিশ এসে ট্রাক এবং গাড়ি সরিয়ে যান চলাচল স্বাভাবিক  করে।

দুর্ঘটনার কবলে পড়া গাড়ি।
এলাকার মানুষের অভিযোগ, প্রতিনিয়ত মাছের গাড়িগুলি দ্রুতগতিতে যাতায়াত করার ফলে এই ধরনের দুর্ঘটনা প্রায়শই ঘটছে।